19/11/2014 | Administración LocalMunicipal
Porto do Son
Modificación de acordo regulador de prezo público

A Xunta de Goberno Local do Concello de Porto do Son acordou na súa sesión do 7 de novembro de 2014 modificar o Acordo regulador do prezo público pola prestación do servizo de axuda no fogar. Ao abeiro do disposto no artigo 59.6 da Lei 30/1992, do 26 de novembro, reguladora do réxime xurídico das Administracións Públicas e do procedemento administrativo común, procédese á publicación do texto refundido, contendo as modificacións aprobadas, do referido Acordo regulador, e que é do seguinte teor literal: De conformidade co disposto no artigo 41 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, este concello establece o prezo público pola prestación do servizo público municipal de axuda no fogar (en adiante, SAF). O prezo público regulado neste acordo constitúe unha prestación patrimonial de carácter público que se satisfará pola prestación do servizo de axuda no fogar concedida a través dos servizos sociais municipais, de conformidade coa ordenanza reguladora do SAF. As persoas que se beneficien dos servizos ou actividades do programa de axuda no fogar están obrigadas ao pago do prezo público que lle corresponda de acordo coas tarifas establecidas neste acordo. Para ser beneficiario destes servizos estarase ao disposto na Ordenanza municipal do SAF. No caso de que as persoas anteriores carezan de capacidade de obrar, a obriga recaerá sobre quen ostente a súa representación legal.1. a) No caso de que a persoa usuaria acceda ao servizo a través do sistema de dependencia, a cantidade a aboar polo usuario será a resultante de aplicar á capacidade económica do usuario a porcentaxe establecida para cada grao de dependencia e en función da intensidade asignada, segundo o cadro establecido no artigo 61 do Decreto 99/2012, do 16 de marzo, polo que se regulan os servizos comunitarios e o seu financiamento, modificado polo Decreto 149/2013, do 5 de setembro. Neste caso non se terá en conta o custo do servizo para calcular o copago; soamente se terá en conta para comprobar que non se excede o límite do 90 % establecido no citado artigo. b) No caso de que a persoa usuaria acceda ao servizo a través do sistema de libre concorrencia, unha vez calculada a capacidade económica, segundo o establecido no artigo 60 do Decreto 99/2012, do 16 de marzo, esta dará lugar a unha determinada porcentaxe, que se determinará tendo en conta o marco do artigo 62 do mesmo decreto. A cantidade a aboar polo usuario será a resultante de aplicar a porcentaxe anterior ao prezo/hora do custo do servizo, que é de 12,95 €/hora para días laborables e 14,03 €/hora para días festivos.2. De acordo co artigo 47 do texto refundido da Lei das facendas locais, delégase na Xunta de Goberno Local a competencia para a actualización calquera dos elementos que configuran o importe deste prezo público. O dito acordo publicarase no BOP, tendo efectos a partir do día da súa publicación.1. A capacidade económica das persoas dependentes, valoradas con dereito recoñecido de atención, mediante o servizo de axuda no fogar, calcularase de acordo coas normas de valoración contidas no capítulo II do título III do Decreto 149/2013, do 5 de setembro, polo que se define a carteira de servizos sociais para a promoción da autonomía persoal e a atención ás persoas en situación de dependencia e se determina o sistema de participación das persoas usuarias no financiamento do seu custo, observándose as normas de aplicación á materia, vixentes en cada momento, polo órgano competente en materia de servizos sociais da Xunta de Galicia.2. O resultado do cálculo da capacidade económica, correspondente ás persoas dependentes valoradas con dereito de atención recoñecido no servizo de axuda no fogar, constará na resolución do plan individualizado de atención que se desenvolva en cada caso, de conformidade co que establece o artigo 38 do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do sistema para a autonomía e atención á dependencia, o procedemento para a elaboración do programa individual de atención e a organización e funcionamento dos órganos técnicos competentes. No servizo de axuda no fogar prestado a persoas ou unidades de convivencia distintas ás referidas no artigo anterior, o cómputo da capacidade económica farase de acordo cos seguintes criterios: Computarase a renda de todas as persoas residentes na mesma unidade de convivencia. Para estes efectos considérase renda a suma de calquera das modalidades de ingreso a que se refire o artigo 6.2 da Lei 35/2006, do 28 de novembro, do imposto sobre a renda das persoas físicas. Computarase, así mesmo, o patrimonio neto de todas as persoas residentes na unidade de convivencia. Para estes efectos, enténdese por patrimonio neto o conxunto de bens e dereitos de contido económico de que sexan titulares, determinados consonte as regras de valoración recollidas na Lei 19/1991, do 6 de xuño, do imposto sobre o patrimonio, con dedución das cargas e gravames de natureza real que diminúan o seu valor, así como das débedas e obrigas persoais das cales deba responder. Igualmente, para o cómputo do patrimonio neto deberán terse en conta as exencións que prevé a Lei 19/1991, do 6 de xuño, do imposto sobre o patrimonio, ao respecto da vivenda habitual e doutros bens e dereitos. A capacidade económica calcularase sumando todas as rendas computables, modificadas á alza pola suma dun 5% do patrimonio neto a partires dos 65 anos de idade, un 3 % dos 35 anos e dun 1 % aos menores de 35 anos en cómputo anual, e dividindo o resultado da dita suma entre o total de persoas que convivan no fogar.1.- No caso de que a capacidade económica da persoa usuaria do servizo de axuda no fogar para persoas dependentes valoradas con dereito de atención recoñecido, sexa igual ou inferior ao indicador público de rendas a efectos múltiples (IPREM), quedará exenta da obriga de participar no custo do servizo.2.- Nos demais supostos, aplicarase a seguinte táboa, na cal se expresa o copagamento en termos de porcentaxe sobre a capacidade económica da persoa usuaria e en función da intensidade do servizo asignado: 3.- Nos casos en que, por renuncia parcial expresa da persoa beneficiaria ao seu dereito de atención co número de horas expresadas no PIA, ou cando por tratarse dun suposto de compatibilización do SAF con outro servizo ou prestación do catálogo, as horas reais prestadas de servizo de axuda no fogar sexan inferiores á cantidade expresada en cada columna da táboa anterior para o grao correspondente, a cantidade a pagar será minorada proporcionalmente á diminución das horas efectivas de servizo.4.- En ningún caso, o importe da participación económica que deberá ingresar a persoa beneficiaria en concepto de copagamento poderá exceder o 90% do custo do servizo, determinado en termos de prezo/hora.5.- No caso das atencións e servizos complementarios do nivel básico do servizo de axuda no fogar, prestados ás persoas dependentes valoradas con dereito de atención recoñecido, para os efectos de facer efectiva a obriga de participar no custo do servizo por parte das persoas usuarias, aplicarase a seguinte táboa, na cal se expresa a súa participación en termos de porcentaxe sobre a capacidade económica da persoa usuaria e en función da intensidade e do tipo de atención ou servizo asignado: 1. Para o servizo de axuda no fogar, en réxime de libre concorrencia, para as persoas que non teñan o recoñecemento da situación de dependencia, ou non as asista o dereito de acceso efectivo ao catálogo de servizos de atención á dependencia, segundo o calendario de implantación que se establece na Lei 39/2006, aplicarase a seguinte táboa que regula unha progresiva participación económica no custo do servizo en base ó cálculo da capacidade económica per cápita, de acordo co establecido no artigo 6 desta ordenanza.2. Sen prexuízo do anterior, poderán establecerse excepcións aos criterios xerais do referido copagamento nos casos en que a situación causante da aplicación do servizo de axuda no fogar sexa unha problemática de desestructuración familiar, exclusión social ou pobreza infantil, circunstancia que deberá estar debidamente xustificada no correspondente informe social.3. En calquera caso, establecerase un límite máximo de participación económica das persoas usuarias do 40% da súa capacidade económica. De conformidade co artigo 56.7 da Lei 13/2008, de servizos sociais de Galicia, en todo caso, os ingresos recadados en concepto deste prezo público están afectados ao financiamento do SAF.1. A obriga de pago nacerá o 1º día de cada mes natural, agás nos supostos de alta no servizo, que terá lugar desde que se inicia a prestación do SAF.2. As liquidacións elaboraranse tendo en conta o parte de traballo asinado. Inicialmente practicarase a liquidación a cargo do beneficiario que será notificada ao mesmo para o seu ingreso nas arcas municipais dentro dos 20 primeiros días do mes seguinte ao da notificación. Posteriormente, as liquidacións practicaranse mensualmente e deberanse ingresar, así mesmo, dentro dos 20 primeiros días do mes seguinte.3.- No caso de servizos prestados por tempo inferior a un mes completo ratearase na parte proporcional ás horas de atención recibidas.4.- No suposto de ausencias solicitadas polo usuario non haberá obriga de pagamento do prezo público por un período máximo de 2 meses para usuarios do sistema de dependencia e de 3 meses para os usuarios do sistema de libre concorrencia. Quedan exceptuados destes límites os seguintes supostos: - Internamento da persoa beneficiaria nunha institución sanitaria - Ingreso temporal da persoa beneficiaria nun centro residencial As ausencias superiores aos límites sinalados anteriormente vindicarán un 40% do importe correspondente á participación no seu financiamento en concepto de reserva de praza.4.- As débedas do prezo público regulado nesta ordenanza esixiranse polo procedemento administrativo de prema.1. Na actualización da capacidade económica das persoas usuarias de dependencia estarase ao establecido no artigo 18 do Decreto 149/2013, do 5 de setembro.2. Para as persoas usuarias que accedan ao servizo a través do sistema de libre concorrencia, as tarifas aplicables ás mesmas revisaranse anualmente, para que o beneficiario achegará a documentación que lle sexa requirida. Así, de xeito xeral, no último trimestre do ano procederase á revisión do prezo fixado inicialmente, e procederase á aplicación da tarifa correspondente.3. Ao longo do ano procederase á revisión do prezo fixado inicialmente cando concorran e se xustifiquen as variacións socioeconómicas na unidade familiar que impliquen unha modificación substancial na súa capacidade económica. Estas variacións deberán ter unha duración temporal dun mínimo de 4 meses para ser tidas en conta e xustificaranse por medio da declaración do IRPF, dun certificado emitido pola Axencia Estatal da Administración Tributaria, dun informe dos Servizos Sociais do concello, ou por calquera outra documentación que a xuízo do concello xustifique e permita un novo cálculo da renda per cápita da unidade familiar. Non obstante o disposto anteriormente, para as persoas en situación de dependencia o prezo do servizo adecuarase aos termos indicados nos Decretos e Ordes que desenvolvan a devandita Lei 39/2006, de 14 de decembro, de promoción da autonomía persoal e atención a persoas en situación de dependencia. A presente modificación, aprobada pola Xunta de Goberno Local en sesión de data 7 de novembro de 2014, do acordo regulador inicialmente aprobado polo Pleno da Corporación municipal en sesión de data 10 de xullo de 2013, modificado por acordo do Pleno da Corporación en sesión do 5 de setembro de 2013 e por acordo da Xunta de Goberno Local en sesión do 14 de febreiro de 2014, entrará en vigor cando se produza a súa publicación no BOP, de acordo co artigo 59.6 da Lei 30/1992, do 26 de novembro, de réxime xurídico das Administracións Públicas e procedemento administrativo común.” Contra o presente acordo poderá interpoñerse polos interesados recurso contencioso- administrativo, perante a Sala do Contencioso- administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación deste anuncio, de conformidade co artigo 46 da Lei 29/1998, do 13 de xullo, reguladora da Xurisdición Contencioso- Administrativa. Porto do Son, 11 de novembro de 2014. O Alcalde- Presidente, Asdo. José Luis Oujo Pouso.